钦定古今图书集成/明伦汇编/官常典/第649卷 > 方豪
## 钦定古今图书集成/明伦汇编/官常典/第649卷 > 方豪

按《苏州府志》：“豪字思道，开化人。正德三年戊辰进士，
知昆山。适己巳庚午，崑邑大水，郭门之外，一望巨浸，
野无炊烟，死者相枕。豪以民皆逃死，不能催征，脱冠
带自诣郡狱。在狱具奏，请如汉文减租，兼停一切钱
粮，俟丰年次第带征。朝廷特从其请，苏松四郡及浙
西三郡并免漕粮。其疏稿及上抚臣书，吴中至今传”
诵之。明年春，雨妨稼，会抚臣行县，豪徒步请勘，道左
陷坎窞中，民皆奔救，哭声沸地。抚臣动容，为请于朝，
又得减半。无何，以艰去。